CELEX: 
Language: ro
Date: 2019-03-14 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) nr. 305/2011 al Parlamentului European și al Consiliului prin stabilirea unor clase de performanță în ceea ce privește rezistența la presiunea dinamică a vântului pentru jaluzele exterioare și copertine

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  1
                recunoaște două modalități principale de stabilire a claselor de performanță în funcție de caracteristicile esențiale ale produselor pentru construcții. În conformitate cu articolul 27 alineatul (1) și articolul 60 litera (f), acest lucru poate fi realizat prin acte delegate ale Comisiei, în timp ce articolul 27 alineatul (2) permite utilizarea, în acest scop, a standardelor armonizate, pe baza unui mandat revizuit. În conformitate cu articolul 27 alineatul (2), primul paragraf, în cazul în care Comisia a stabilit astfel de clase, organismele de standardizare europene trebuie să utilizeze respectivele clase în standardele armonizate.
            
            
               Potrivit definiției conținute la articolul 2 alineatul (7) din Regulamentul (UE) nr. 305/2011, „clasă” înseamnă o gamă, delimitată de o valoare minimă și una maximă, de niveluri de performanță ale unui produs pentru construcții. Prin urmare, conform Regulamentului (UE) nr. 305/2011, clasele exprimă întotdeauna un interval dat al performanțelor determinate ale produsului.
            
            
               În plus, Regulamentul (UE) nr. 305/2011, spre deosebire de actul predecesor acestuia, Directiva 89/106/CEE a Consiliului, nu face distincția între diferitele tipuri de clase în funcție de originea lor. Prin urmare, clasele de performanță stabilite de Comisie și cele stabilite de organismele de standardizare europene trebuie să fie recunoscute și respectate exact în același mod. 
            
            
               De asemenea, întreaga clasificare a performanței ar trebui să fie definită ca fiind de tip deschis, implicând toate nivelurile posibile de performanță referitoare la o caracteristică esențială pentru produsele acoperite de standardul în cauză. În caz contrar, ar fi stabilit, în același timp și un prag pentru această performanță.
            
            
               Standardul european de produs EN 13561 privind jaluzelele exterioare și copertinele și cerințele lor de performanță, inclusiv de securitate, a fost adoptat inițial de Comitetul European de Standardizare (CEN) în 2004 și modificat în 2008. Standardul conține clasificări pentru performanța produselor vizate, în special în ceea ce privește rezistența lor caracteristică esențială la presiunea dinamică a vântului și introduce patru clase de performanță.
            
            
               În conformitate cu informațiile disponibile, clasele existente nu sunt suficiente pentru toate produsele în cauză, deoarece, recent, au fost dezvoltate noi tipuri de produse în acest domeniu, care au o rezistență mai mare la presiunea vântului decât înainte. De asemenea, utilizarea claselor existente poate conduce, în unele cazuri, la probleme de siguranță legate de fixarea produselor. Din aceste motive, clasificarea performanțelor în cauză ar trebui extinsă, dar diferențiată în cadrul diferitelor subfamilii de produse vizate de standardul EN 13561: din cauza rezistenței sistemelor de fixare, pentru copertinele cu braț pliant ar fi adecvate numai trei clase, iar cele trei clase suplimentare, în comparație cu cele patru existente, ar fi aplicabile numai jaluzelelor exterioare cu material textil pe șine de ghidare laterale și copertinelor pentru pergole.
            
            
               Aceste obiective urmează a fi realizate prin adăugarea a încă trei clase de rezistență caracteristică esențială la presiunea dinamică a vântului în standardul EN 13561, astfel cum a fost publicat de CEN în martie 2016 și prin diferențierea utilizării claselor din subfamiliile de produse reglementate de acest standard, în special pentru copertine cu braț pliant, pentru jaluzelele exterioare cu material textil pe șine de ghidare laterale și pentru copertine pentru pergole. Pentru alte tipuri de copertine, jaluzele verticale, glisiere și paravane împotriva insectelor, noua versiune a standardului EN 13561 nu reprezintă o modificare a clasificării existente.
            
            
               Întrucât, în cadrul aplicării Regulamentului (UE) nr. 305/2011, introducerea unor astfel de noi clasificări într-un standard armonizat chiar de către organismele europene de standardizare ar necesita emiterea unui nou mandat revizuit, fapt care nu a avut loc și ar putea necesita mai mult timp, s-a considerat mai oportun să se continue cu acest regulament delegat.
            
            
               Nu s-a considerat adecvat să se includă alte clasificări de performanță conținute în standardul EN 13561 în domeniul de aplicare al regulamentului, deoarece, în temeiul Regulamentului (UE) nr. 305/2011, acest tip de clasificări cuprinse în standardele armonizate, a căror referință a fost publicată în cadrul Directivei 89/106/CEE în Jurnalul Oficial al Uniunii Europene, trebuie considerate ca fiind aplicabile în temeiul Regulamentului (UE) nr. 305/2011 fără să fie necesare alte acțiuni.
            
            
               2.CONSULTĂRI PREALABILE ADOPTĂRII ACTULUI
            
            
               Proiectul de regulament delegat a fost discutat în cadrul reuniunii grupului consultativ privind produsele pentru construcții (GC) la 14 iunie 2016 și a fost supus și unei consultări scrise între experți între 31 mai și 28 iunie 2016. Înainte de aceste etape, toate statele membre au fost invitate să numească experți care să participe la consultarea scrisă. Pe lângă acești experți, au fost consultate și alte părți interesate externe. Documentele discutate în cadrul grupului consultativ pentru construcții și având relevanță pentru consultarea scrisă au fost transmise, simultan, Parlamentului European și Consiliului, în conformitate cu Înțelegerea comună privind actele delegate. Observațiile prezentate în acest context și informațiile primite ulterior de Comisie au fost luate în considerare la elaborarea proiectului definitiv al prezentului act destinat consultării interservicii.
            
            
               Acesta a fost publicat pentru feedback din partea publicului pe portalul pentru o mai bună legiferare între 31 octombrie 2018 și 28 noiembrie 2018 și a fost notificat OMC în perioada 7 noiembrie 2018-6 ianuarie 2019; două părți interesate au transmis observații. O parte interesată a formulat observații cu privire la o problemă tehnică care trebuie tratată în contextul cererii de standardizare și, prin urmare, nu este relevantă pentru actul delegat. Cealaltă parte a afirmat că clasa 3 nu ar trebui să aibă o limită superioară, dar acest lucru nu se aplică atunci când se citește în coroborare cu Clasa 4 următoare; prin urmare, observația nu a fost relevantă.
            
            
               3.ELEMENTELE JURIDICE ALE ACTULUI DELEGAT
            
            
               În conformitate cu articolul 27 din Regulamentul (UE) nr. 305/2011, se pot stabili clase de performanță în funcție de caracteristicile esențiale ale produselor pentru construcții. În conformitate cu articolul 27 alineatul (1) și articolul 60 litera (f), acest lucru poate fi realizat prin acte delegate ale Comisiei. În conformitate cu articolul 27 alineatul (2), primul paragraf, în cazul în care Comisia a stabilit astfel de clase, organismele de standardizare europene trebuie să utilizeze respectivele clase în standardele armonizate.
            
            
               Potrivit definiției conținute la articolul 2 alineatul (7) din Regulamentul (UE) nr. 305/2011, „clasă” înseamnă o gamă, delimitată de o valoare minimă și una maximă, de niveluri de performanță ale unui produs pentru construcții. Regulamentul (UE) nr. 305/2011 nu face distincția între diferitele tipuri de clase. Prin urmare, clasele de performanță stabilite de Comisie și cele stabilite de organismele de standardizare europene trebuie să fie recunoscute și respectate exact în același mod.
            
            
               Întrucât, în cadrul aplicării Regulamentului (UE) nr. 305/2011, introducerea de noi clasificări de performanță în standardele armonizate de chiar de către organismele europene de standardizare ar necesita emiterea unor noi mandate revizuite, ceea ce nu a avut loc, s-a considerat mai oportun să se continue cu acest regulament delegat.
            
            
               Din aceste motive, ar trebui să se adopte regulamentul delegat pentru a stabili noi clase de performanță pentru jaluzele exterioare și copertine, în conformitate cu standardul european EN 13561.
            
         
         
            
               Regulamentul delegat respectă principiul proporționalității. Acesta duce la atenuarea anumitor dificultăți cauzate de Regulamentul (UE) 305/2011 cu privire la stabilirea de sisteme de clasificare pentru performanța produselor pentru construcții și, prin urmare, poate fi evaluat ca fiind avantajos pentru întregul sector european al construcțiilor.
            
            
               REGULAMENTUL DELEGAT (UE) …/… AL COMISIEI
            
            
               din 14.3.2019
            
            
               de completare a Regulamentului (UE) nr. 305/2011 al Parlamentului European și al Consiliului prin stabilirea unor clase de performanță în ceea ce privește rezistența la presiunea dinamică a vântului pentru jaluzele exterioare și copertine
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  2
               , în special articolul 27 alineatul (1),
            
            
               întrucât:
            
            
               (1)Standardul european EN 13561 privind jaluzelele exterioare și copertinele a fost adoptat inițial de Comitetul European de Standardizare (CEN) în 2004 și modificat în 2008. Acesta conține patru clase de performanță pentru jaluzele exterioare și copertine, în special în ceea ce privește rezistența acestor produse la presiunea dinamică a vântului.
            
            
               (2)Clasele stabilite în standardul EN 13561 nu sunt suficiente pentru toate produsele disponibile în prezent pe piață. Cele mai recente produse prezintă o rezistență mai mare la presiunea dinamică a vântului decât înainte. De asemenea, utilizarea claselor existente poate conduce, în unele cazuri, la probleme de siguranță legate de fixarea produselor.
            
            
               (3)Prin urmare, este necesar să se adauge trei clase de performanță pentru rezistența la presiunea dinamică a vântului față de clasificarea inclusă în standardul EN 13561. Este, de asemenea, necesar să se diferențieze utilizarea claselor din subfamiliile de produse reglementate de acest standard, în special pentru copertine cu braț pliant, pentru storurile exterioare cu material textil pe șine de ghidare laterale și pentru copertine pentru pergole. 
            
            
               (4)În conformitate cu articolul 27 din Regulamentul (UE) nr. 305/2011, clasele de performanță în ceea ce privește caracteristicile esențiale ale produselor pentru construcții pot fi stabilite fie de către Comisie, fie de către un organism european de standardizare, pe baza unui mandat revizuit, emis de Comisie. Având în vedere necesitatea de a stabili clase suplimentare de performanță cât mai curând posibil, Comisia ar trebui să stabilească noile clase de performanță. În conformitate cu articolul 27 alineatul (2) din regulamentul menționat, clasele respective trebuie utilizate în standardele armonizate,
            
            
               ADOPTĂ PREZENTUL REGULAMENT:
            
            
               Articolul 1
            
            
               Sunt stabilite clasele de performanță în ceea ce privește rezistența la presiunea dinamică a vântului pentru jaluzele exterioare și copertine, astfel cum se prevede în anexă.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 14.3.2019
            
         
         
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        JO L 88, 4.4.2011, p. 5.
               
               
                  
                     (2)
                  
                        JO L 88, 4.4.2011, p. 5.
               
            
      
    ---documentbreak--- 
      
         
         
            
               ANEXĂ
            
            
            
               Tabelul 1
            
            
               Clase de performanță în ceea ce privește rezistența la presiunea dinamică a vântului pentru jaluzele exterioare cu material textil pe șine de ghidare laterale și pentru copertine pentru pergole
            
            
                     
                        Clase
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Presiunea nominală a vântului pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70 - < 110
                     
                  
                  
                     
                        ≥ 110 - < 170
                     
                  
               
                     
                        Presiunea de siguranță a vântului pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84 - < 132
                     
                  
                  
                     
                        ≥ 132 - < 204
                     
                  
               
            
                     
                        Clase
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Presiunea nominală a vântului pN (N/m²)
                     
                  
                  
                     
                        ≥ 170 - < 270
                     
                  
                  
                     
                        ≥ 270 - < 400
                     
                  
                  
                     
                        ≥ 400
                     
                  
               
                     
                        Presiunea de siguranță a vântului pS (N/m²)
                     
                  
                  
                     
                        ≥ 204 - < 324
                     
                  
                  
                     
                        ≥ 324 - < 480
                     
                  
                  
                     
                        ≥ 480
                     
                  
               
            
               Tabelul 2
            
            
               Clase de performanță în ceea ce privește rezistența la presiunea dinamică a vântului pentru copertine cu braț cu zăbrele, copertine cu braț pivotant, copertine cu braț culisant, jaluzele verticale, glisiere, copertine de fațadă, copertine luminatoare, copertine de verandă și paravane împotriva insectelor
            
            
                     
                        Clase
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Presiunea nominală a vântului pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70 - < 110
                     
                  
                  
                     
                        ≥ 110
                     
                  
               
                     
                        Presiunea de siguranță a vântului pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84 - < 132
                     
                  
                  
                     
                        ≥ 132
                     
                  
               
            
               Tabelul 3
            
            
               Clase de performanță în ceea ce privește rezistența la presiunea dinamică a vântului pentru copertine cu braț pliant
            
            
                     
                        Clase
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Presiunea nominală a vântului pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70
                     
                  
               
                     
                        Presiunea de siguranță a vântului pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84